CELEX: 32016D0398
Language: hr
Date: 2016-03-16 00:00:00
Title: Provedbena odluka Komisije (EU) 2016/398 оd 16. ožujka 2016. o odobravanju stavljanja na tržište kruha tretiranog UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća (priopćeno pod brojem dokumenta C(2016) 1527)

18.3.2016   
            
            
               HR
            
            
               Službeni list Europske unije
            
            
               L 73/107
            
         PROVEDBENA ODLUKA KOMISIJE (EU) 2016/398
   оd 16. ožujka 2016.
   o odobravanju stavljanja na tržište kruha tretiranog UV zračenjem kao nove hrane u skladu s Uredbom (EZ) br. 258/97 Europskog parlamenta i Vijeća
   
      
         (priopćeno pod brojem dokumenta C(2016) 1527)
      
   
   (Vjerodostojan je samo tekst na švedskom jeziku)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 258/97 Europskog parlamenta i Vijeća od 27. siječnja 1997. o novoj hrani i sastojcima nove hrane (1), a posebno njezin članak 7.,
   budući da:
   
               (1)
            
            
               Društvo Viasolde AB koje proizvodi opremu za tretiranje UV zračenjem podnijelo je 12. veljače 2014. zahtjev finskim nadležnim tijelima za stavljanje na tržište kruha tretiranog UV zračenjem kao nove hrane u smislu članka 1. stavka 2. točke (f) Uredbe (EZ) br. 258/97. Cilj tretiranja UV zračenjem jest povećati sadržaj vitamina D u kruhu, što znači da bi se prehrambena vrijednost takvog kruha znatno razlikovala od prehrambene vrijednosti tradicionalno pečenog kruha.
            
         
               (2)
            
            
               Finsko nadležno tijelo za procjenu hrane izdalo je 14. ožujka 2014. izvješće o početnoj procjeni. U tom je izvješću zaključeno da kruh tretiran UV zračenjem ispunjava kriterije za novu hranu utvrđene člankom 3. stavkom 1. Uredbe (EZ) br. 258/97.
            
         
               (3)
            
            
               Komisija je 19. ožujka 2014. izvješće o početnoj procjeni proslijedila ostalim državama članicama.
            
         
               (4)
            
            
               U propisanom roku od 60 dana iz članka 6. stavka 4. prvog podstavka Uredbe (EZ) br. 258/97 uloženi su obrazloženi prigovori.
            
         
               (5)
            
            
               Komisija se 13. studenoga 2014. obratila Europskoj agenciji za sigurnost hrane (EFSA) sa zahtjevom za provođenje dodatne procjene kruha tretiranog UV zračenjem kao nove hrane u skladu s Uredbom (EZ) br. 258/97.
            
         
               (6)
            
            
               EFSA je 11. lipnja 2015. u svojem „znanstvenom mišljenju o sigurnosti kruha tretiranog UV zračenjem kao nove hrane” (2) zaključila da je kruh obogaćen vitaminom D2 kroz tretiranje UV zračenjem siguran u predloženim uvjetima uporabe.
            
         
               (7)
            
            
               Na temelju tog mišljenja se stoga može utvrditi da je kruh tretiran UV zračenjem kao nova hrana u skladu s kriterijima utvrđenima člankom 3. stavkom 1. Uredbe (EZ) br. 258/97.
            
         
               (8)
            
            
               Uredbom (EZ) br. 1925/2006 Europskog parlamenta i Vijeća (3) utvrđuju se zahtjevi u pogledu dodavanja vitamina, minerala i određenih drugih tvari hrani. Uporaba kruha tretiranog UV zračenjem treba se odobriti ne dovodeći u pitanje zahtjeve tog propisa.
            
         
               (9)
            
            
               Mjere predviđene ovom Odlukom u skladu su s mišljenjem Stalnog odbora za bilje, životinje, hranu i hranu za životinje,
            
         DONIJELA JE OVU ODLUKU:
   Članak 1.
   Kruh tretiran UV zračenjem kako je utvrđen u Prilogu I. može se staviti na tržište kao nova hrana s najviše 3 μg vitamina D2 na 100 g ne dovodeći u pitanje posebne odredbe Uredbe (EZ) br. 1925/2006.
   Članak 2.
   Oznaci prehrambenog proizvoda dodaje se sljedeće: „Sadržava vitamin D proizveden tretiranjem UV zračenjem.”.
   Članak 3.
   Ova je Odluka upućena društvu Viasolde AB, Dalstigen 4, 262 63, Ängelholm, Švedska.
   
      Sastavljeno u Bruxellesu 16. ožujka 2016.
      
         
            Za Komisiju
         
         Vytenis ANDRIUKAITIS
         
            Član Komisije
         
      
   
   
      (1)  SL L 43, 14.2.1997., str. 1.
   
   
      (2)  EFSA Journal 2015.; 13(7):4148.
   
      (3)  Uredba (EZ) br. 1925/2006 Europskog parlamenta i Vijeća od 20. prosinca 2006. o dodavanju vitamina, minerala i određenih drugih tvari hrani (SL L 404, 30.12.2006., str. 26.).
   
      PRILOG
      
         SPECIFIKACIJA KRUHA TRETIRANOG UV ZRAČENJEM
      
      
         Definicija:
      
      Kruh tretiran UV zračenjem jest dizani kruh i pecivo (bez preljeva) tretiran ultraljubičastim zračenjem nakon pečenja radi pretvaranja ergosterola u vitamin D2 (ergokalciferol).
      UV zračenje: postupak zračenja ultraljubičastom svjetlošću unutar raspona valnih duljina od 240 do 315 nm najviše 5 sekundi s dozom zračenja od 10 do 50 mJ/cm2.
      
         Vitamin D2:
      
      
                  Kemijski naziv
               
               
                  (5Z,7E,22E)-3S-9,10-sekoergosta-5,7,10(19),22-tetraen-3-ol
               
            
                  Sinonim
               
               
                  Ergokalciferol
               
            
                  CAS br.
               
               
                  50-14-6
               
            
                  Molekulska masa
               
               
                  396,65 g/mol
               
            
         Sadržaj:
      
      
                  Vitamin D2 (ergokalciferol) u konačnom proizvodu
               
               
                  0,75–3 μg/100 g (1)
                  
               
            
                  Kvasac u tijestu
               
               
                  1–5 g/100 g (2)
                  
               
            
         (1)  EN 12821, 2009., europska norma.
      
         (2)  Izračun za recept.